Diari Oficial de la Generalitat Valenciana


Sumari del DOGV 4565, del 13-08-2003 (2003/9417)

RESOLUCIÓ de 24 de juliol de 2003, del Servei Territorial d'Indústria i Energia de València, per la qual se sotmet a informació pública conjunta el pla especial, els avantprojectes dels tres parcs eòlics i l'estudi d'impacte ambiental de la zona tretze del Pla Eòlic de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9417


Data del document
:   24-07-2003

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Bocairent
    * Ontinyent
    * Aielo de Malferit
    * Vallada
    * Fontanars dels Alforins
    * energia eòlica
    * impacte ambiental
    * programa d'actuació

RESOLUCIÓ de 24 de juliol de 2003, del Servei Territorial d'Indústria i Energia de València, per la qual se sotmet a informació pública conjunta el pla especial, els avantprojectes dels tres parcs eòlics i l'estudi d'impacte ambiental de la zona tretze del Pla Eòlic de la Comunitat Valenciana. [2003/9417]
  
Als efectes previstos en l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que s'ha disposat en els articles 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158 del Decret 201/1998, de 15 de desembre del Govern Valencià, pel qual s'aprova el Reglament de Planejament de la Comunitat Valenciana; en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en l'article 4 de la Llei 2/1989, de 3 de març, d'Impacte Ambiental, se sotmeten a informació pública els següents documents referents a la zona tretze promoguda per l'empresa Eólica de Levante, SL.
  
1. Pla especial d'ordenació per a la implantació de parcs eòlics, que afecta la província de València als municipis d'Aielo de Malferit, Ontinyent, Vallada, Bocairent i Fontanars dels Alforins i que consta de memòria justificativa, plans d'informació i ordenació i determinacions modificadores del planejament municipal que estiguera vigent. Un exemplar de l'esmentat pla es troba depositat per la consulta pública als ajuntaments afectats.
  
2. Avantprojectes dels tres parcs eòlics les característiques principals dels quals, i també la relació de béns i drets afectats, s'inclouen en els annexos.
  
3. Estudis d'impacte ambiental de la zona per a la implantació dels tres parcs eòlics.
  
Cosa que es fa pública perquè siga coneguda per tota la gent i especialment pels titulars de béns i drets afectats, perquè puga ser examinada la documentació al Servei Territorial d'Indústria i Energia de València, situat al c/Gregorio Gea, 27 € València, i perquè s'hi puguen presentar les al·legacions que es consideren oportunes en el termini d'un mes, comptat a partir de l'endemà de la publicació del present anunci.